ข้อสงสัยเกี่ยวกับรางวัลรายงานบรรษัทภิบาลดีเด่น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...สุรพล บุพโกสุม
เมื่อปลายเดือน พ.ย.ที่ผ่านมา ตลาดหลักทรัพย์ได้ประกาศผลรางวัล SET Awards ประจำปี 2553 โดยหนึ่งในประเภทรางวัลที่แจกกันมีรางวัล Top Corporate Governance Report หรือรางวัลรายงานบรรษัทภิบาลดีเด่นอยู่ด้วย ซึ่งหลังจากประกาศรายชื่อบริษัทที่ได้รับรางวัลไปแล้ว ก็มีข้อสงสัยซึ่งมีเป็นประจำทุกปีว่า ทำไมบริษัทนั้นบริษัทนี้ไม่ได้รางวัล และบริษัทที่ไม่ได้รางวัลมีการกำกับดูแลกิจการที่ด้อยกว่าบริษัทที่ได้รางวัลหรือไม่
ก่อนที่จะไขข้อข้องใจดังกล่าว คงจะต้องกล่าวถึงที่มาที่ไปของรางวัลว่าเป็นมาอย่างไร รางวัลรายงานบรรษัทภิบาลดีเด่นนี้เป็นรางวัลที่ตลาดหลักทรัพย์มอบให้บริษัทจดทะเบียนเพื่อเป็นกำลังใจและส่งเสริมให้บริษัทจดทะเบียนมีการปฏิบัติตามหลักการกำกับดูแลกิจการที่ดี แต่เนื่องจากตลาดหลักทรัพย์ไม่สามารถเข้าไปประเมินการปฏิบัติจริงของทุกบริษัทได้ การพิจารณาให้รางวัลจึงต้องดูจากข้อมูลที่บริษัทเปิดเผยต่อสาธารณะเป็นหลัก ด้วยเหตุนี้ รางวัลนี้จึงมีชื่อว่า “รางวัลรายงานบรรษัทภิบาลดีเด่น” ไม่ใช่ “รางวัลบรรษัทภิบาลดีเด่น”
ส่วนเกณฑ์ของการพิจารณาให้รางวัลนั้น จะใช้ผลประเมินการเปิดเผยข้อมูลตามโครงการ Corporate Governance Report of Thai Listed Companies ของสมาคมส่งเสริมสถาบันกรรมการบริษัทไทย (IOD) ประกอบกับการตรวจสอบข้อมูลว่า บริษัทได้ปฏิบัติตามข้อกำหนดต่างๆ ของหน่วยงานทางการและเปิดเผยข้อมูลการปฏิบัติตามประเด็นสำคัญของหลักการกำกับดูแลกิจการที่ดีแล้วหรือไม่
หลังจากผ่านขั้นตอนการพิจารณาต่างๆ แล้ว ตลาดหลักทรัพย์จะพิจารณาให้รางวัลแก่บริษัทจดทะเบียนใน SET ที่ได้คะแนนสูงสุด 10 บริษัท และบริษัทจดทะเบียนใน mai 1 บริษัท ทั้งนี้ในปี 2553 นี้ ได้มีการเพิ่มรางวัล SET Award of Honor ให้แก่บริษัทที่สามารถรักษาระดับคะแนนของแต่ละประเภทรางวัลได้ดีอย่างต่อเนื่องเป็นปีที่ 3 ซึ่งในส่วนของรางวัลรายงานบรรษัทภิบาลดีเด่นมีบริษัทที่ได้ SET Award of Honor อยู่ 3 บริษัท 
รายชื่อบริษัทที่ได้รับรางวัลรายงานบรรษัทภิบาลดีเด่นในปี 2553 เรียงตามชื่อย่อหลักทรัพย์มีดังนี้
nบริษัทจดทะเบียนในตลาดหลักทรัพย์แห่งประเทศไทย (SET)
1.ธนาคารเกียรตินาคิน (KK)
2.ธนาคารกรุงไทย (KTB)
3.บริษัท ปตท. (PTT)
4.บริษัท ผลิตไฟฟ้าราชบุรีโฮลดิ้ง (RATCH)
5.บริษัท สมบูรณ์ แอ๊ดวานซ์ เทคโนโลยี (SAT)
6.ธนาคารไทยพาณิชย์ (SCB)
7.บริษัท ซีเอ็ดยูเคชั่น (SEED)
8.บริษัท เอส เอ็น ซี ฟอร์เมอร์ (SNC)
9.บริษัท ทิปโก้ฟูดส์ (ประเทศไทย) (TIPCO) 
10.บริษัท ไทยออยล์ (TOP) 
nบริษัทจดทะเบียนในตลาดหลักทรัพย์ เอ็ม เอ ไอ (mai)
1.บริษัท ไลท์ติ้ง แอนด์ อีควิปเมนท์ (L&amp;E)
nSET Award of Honor ด้านรายงานบรรษัทภิบาลดีเด่น ปี 20082010
1.บริษัท บางจากปิโตรเลียม (BCP) 
2.ธนาคารกสิกรไทย (KBANK) 
3.บริษัท ปตท.เคมิคอล (PTTCH) 
เมื่อพิจารณาเกณฑ์การตัดสินแล้ว จะเห็นว่ารางวัลนี้ยังมีข้อจำกัดอยู่พอสมควร นั่นคือ บริษัทที่จะได้รับรางวัลต้องเป็นบริษัทที่ปฏิบัติตามหลักการกำกับดูแลกิจการที่ดีและมีการเปิดเผยข้อมูลเหล่านั้นอย่างครบถ้วนด้วย ส่วนบริษัทอื่นๆ ที่มีการกำกับดูแลกิจการที่ดีจริง แต่เปิดเผยข้อมูลได้ไม่ชัดเจนหรือไม่ครบถ้วน ก็อาจได้คะแนนไม่มากนัก และทำให้พลาดการได้รับรางวัลไป
ด้วยเหตุนี้ นักลงทุนจึงควรใช้ข้อมูลอื่นๆ ประกอบในการตัดสินว่า บริษัทใดน่าจะมีการกำกับดูแลกิจการที่ดีและอุ่นใจที่จะลงทุน ส่วนบริษัทที่พลาดรางวัล แต่มีการปฏิบัติตามหลักการกำกับดูแลกิจการที่ดีจริง ก็ไม่มีอะไรที่น่าเสียใจ เพราะสิ่งที่บริษัทได้ทำมาเป็นการสร้างความแข็งแกร่งให้กับองค์กร ซึ่งจะส่งผลให้บริษัทสามารถเติบโตได้อย่างยั่งยืนในที่สุด m
สนใจเรื่องการกำกับดูแลกิจการ ติดต่อได้ที่ [email protected]